আবহমান বাংলার সংস্কৃতির বিভিন্ন চিত্র ফুটিয়ে তুলতেই তাদের এ ব্যস্ততা। চারুকলা বরিশালের আয়োজনে ২৫ বছর পূর্তি উদ্যাপন উপলক্ষে এবারের আয়োজনের আগাম সকল প্রস্তুতি চলছে নগরীর বীরশ্রেষ্ঠ ক্যাপ্টেন মহিউদ্দিন জাহাঙ্গীর সড়কস্থ চারুকলার অস্থায়ী কার্যালয়ে। সেখানে বসে চারুকলার ছাত্র-ছাত্রী, সংগঠক ও শিল্পীরা নতুন করে তৈরী করছেন কৃত্তিম কুমির, হাতিসহ বিভিন্ন সব জিনিসের মুখোশ, রাখি ও মুকুট। মঙ্গল শোভাযাত্রা আয়োজনের সমন্বয়ক সারতিজ রিদওয়ান অয়র জানান, সবকিছু ঠিকঠাক থাকলে পহেলা বৈশাখ সকাল সাত টায় সিটি কলেজ মাঠের মঞ্চে শুরু হবে চারুকলার আয়োজনে বৈশাখ বরণের দুইদিনব্যাপী কর্মসূচী।